Жоба

Қазақстан Республикасының

Заңы

**«Қазақстан Республикасының Мемлекеттік шекарасы**

**туралы» Қазақстан Республикасының Заңына**

**өзгерістер мен толықтырулар енгізу туралы**

1-бап. «Қазақстан Республикасының Мемлекеттік шекарасы туралы» 2013 жылғы 16 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2013 ж., № 2, 9-құжат; № 15, 81-құжат; 2014 ж., № 7, 37-құжат; № 21, 122, 123-құжаттар; № 22, 131-құжат; 2015 ж., № 1, 2-құжат; № 20-IV, 113-құжат; 2016 ж., № 8-ІІ, 71-құжат; № 24, 131-құжат; 2017 ж., № 9, 17-құжат; № 11, 29-құжат; № 16, 56-құжат; № 23-III, 111-құжат; № 23-V, 113-құжат; 2019 ж., № 7, 39-құжат; № 8, 45-құжат) мынадай өзгерістер мен толықтырулар енгізілсін:

1) 14-баптың 3-1-тармағының екінші бөлігі «бақылау түрлері» деген сөздерден кейін «Қазақстан Республикасының аумағында немесе шет мемлекеттің аумағында ол арқылы транзитпен жүріп өту кезінде жолаушыларды түсіруді (отырғызуды), жүктер мен тауарларды түсіруді (тиеуді) жүзеге асыруға тыйым салу сақталған кезде» деген сөздермен толықтырылсын;

2) 16-баптың 1-тармағы «рұқсаты негізінде» деген сөздерден кейін «кеменің орналасқан жері туралы ақпаратты тұрақты автоматты түрде беруді қамтамасыз ететін техникалық бақылау құралдары болған кезде» деген сөздермен толықтырылсын;

3) 32-баптың 2-тармағы «көлік ұйымдары қызметкерлерінің» деген сөздерден кейін «, сондай-ақ құқық қорғау және арнаулы мемлекеттік органдар қызметкерлерінің және өткізу пунктінде өздеріне Қазақстан Республикасының заңдарымен жүктелген міндеттерді шешуге уәкілеттік берілген өзге де лауазымды адамдардың» деген сөздермен толықтырылсын;

4) 42-баптың 1-тармағындағы «Қазақстан Республикасы Ұлттық қауіпсіздік комитетінің Шекара қызметін» деген сөздер «Қазақстан Республикасы Ұлттық қауіпсіздік комитеті Шекара қызметінің жақын орналасқан бөлімшесін жазбаша еркін нысанда» деген сөздермен ауыстырылсын;

5) 56-бапта:

8) тармақшадағы «істер бойынша алдын ала тергеуді және іс жүргізуді» деген сөздер «қылмыстық құқық бұзушылықтар туралы істер бойынша сотқа дейінгі тергеп-тексеру жүргізуді және әкімшілік құқық бұзушылықтар туралы істер бойынша іс жүргізуді» деген сөздермен ауыстырылсын;

мынадай мазмұндағы 36-1) тармақшамен толықтырылсын:

«36-1) әуе кеңістігін пайдалану және авиация қызметі саласындағы Қазақстан Республикасы заңнамасының талаптарын ескере отырып, Қазақстан Республикасы Ұлттық қауіпсіздік комитеті Шекара қызметінің ұшқышсыз ұшу аппараттарын қолдану қағидаларын бекітеді;»;

40) тармақшадағы «пайдалану» деген сөз «ұстау және пайдалану» деген сөздермен ауыстырылсын;

6) 62-баптың 1-тармағы мынадай мазмұндағы 4-1) тармақшамен толықтырылсын:

«4-1) шекара кеңістігінде құқық бұзушылықтардың жолын кесу кезінде Ұлттық қауіпсіздік комитетінің Шекара қызметі алып қойған және Қазақстан Республикасының заңнамасында белгіленген тәртіппен иесіз деп танылған мүлікті есепке алу, сақтау, бағалау және одан әрі пайдалану жөніндегі жұмысты ұйымдастырады;»;

7) 66-баптың 21) және 22) тармақшалары мынадай редакцияда жазылсын:

 «21) Қазақстан Республикасының әкімшілік құқық бұзушылық туралы заңнамасына сәйкес Ұлттық қауіпсіздік комитеті Шекара қызметінің қарауына жатқызылған әкімшілік құқық бұзушылықтар туралы істерді жүргізуді қамтамасыз етуге және қарауға;

22) Қазақстан Республикасының қылмыстық-процестік заңнамасымен Ұлттық қауіпсіздік комитеті Шекара қызметінің қарауына жатқызылған қылмыстық құқық бұзушылықтар бойынша анықтауды жүзеге асыруға;»;

8) 67-баптың 1-тармағының 1) тармақшасы мынадай редакцияда жазылсын:

«1) қажетті инженерлік-техникалық құралдарды, құрылысжайлар мен бөгеуіштерді монтаждауды жүзеге асыру, салу және орнату;».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**